กรุงศรีขายตราสารหนี้6เดือนจ่าย3.15%
บลจ.กรุงศรี ขายกองทุนใหม่ลงทุนตราสารหนี้ทั้งในและต่างประเทศ อายุ 6 เดือน ผลตอแทน 3.15% ต่อปี
18 มิ.ย. 2555

บลจ.กรุงศรี ขายกองทุนใหม่ลงทุนตราสารหนี้ทั้งในและต่างประเทศ อายุ 6 เดือน ผลตอแทน 3.15% ต่อปี
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี เปิดเผยว่า บริษัทเปิดขายกองทุนเปิดกรุงศรีตราสารหนี้ 6M24 (KFFIX6M24) อายุโครงการประมาณ 6 เดือน เสนอขายระหว่างวันที่ 19 - 25 มิ.ย. 55 ลงทุนขั้นต่ำ 10,000 บาท
กองทุนจะลงทุนในตราสารหนี้ทั้งในประเทศและต่างประเทศ ได้แก่ ตราสารหนี้ภาครัฐไทย สัดส่วนการลงทุน 20%  ตั๋วแลกเงินออกโดยบริษัท อยุธยา แคปปิตอล ออโต้ ลีส สัดส่วนการลงทุน 20% ตั๋วแลกเงินออกโดยธนาคารเกียรตินาคิน สัดส่วนการลงทุน 20%   เงินฝากธนาคาร Union National Bank (สหรัฐอาหรับเอมิเรตส์) สัดส่วนการลงทุน 20% และตราสารหนี้ EMTN ออกโดยธนาคาร Banco Bradesco SA.  สัดส่วนการลงทุน 20%  
นายฉัตรพี กล่าวว่า นักลงทุนจะได้รับผลตอบแทนจากการขายคืนหน่วยลงทุนอัตโนมัติประมาณ 3.15 % ต่อปี และหลังครบกำหนดอายุโครงการบริษัทจะรับซื้อคืนหน่วยลงทุนอัตโนมัติและสับเปลี่ยนหน่วยลงทุนไปยังกองทุนเปิดกรุงศรีตราสารเงิน (KFCASH) ซึ่งเป็นกองทุนรวมตลาดเงิน เพื่อเพิ่มโอกาสให้ผู้ถือหน่วยลงทุนได้รับผลตอบแทนที่ดีจากการลงทุนต่อไป